ผมใช้ชีวิตปกตินี้เเหละครับ อยู่ดีๆ ตอนเเรก หนังหุ้มปลายก็บวมเป็นสีเเดง เเละคันครับ ตอนนี้อาการบวมลดลงบ้างเเล้ว เหลือเเต่คันครับ คันส่วนหัวของอวัยวะเพศด้วยครับผม ผมควรทำอย่างไรได้บ้างครับ มีวิธีดูเเลรักษาอย่างไรบ้างครับ
สวัสดีค่ะ อาการที่หนังหุ้มปลายและปลายอวัยวะเพศชายบวม แดง คัน อาจเกิดจาก1. ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น แป้ง โลชั่น น้ำหอม รวมถึงถุงยางอนามัย เป็นต้น แต่ก็จะเห็นมีผื่นร่วมด้วย2. ปลายองคชาตอักเสบ (balanitis) โดยอาจเกิดจากการติดเชื้อราหรือเชื้อแบคทีเรียก็ได้ อาการคือผิวหนังที่บริเวณปลายองคชาตจะบวมแดง หรืออาจมีผื่นแดง หากเกิดจากการติดเชื้อรา มักมีอาการคัน เจ็บแสบ หากเป็นเชื้อแบคทีเรีย มักมีอาการเจ็บปวดร่วมด้วย นอกจากนี้อาจมีน้ำเหลืองข้นๆ ออกจากท่อปัสสาวะได้ในเบื้องต้น แนะนำให้หลีกเลี่ยงการใช้สิ่งต่างๆ ที่อาจทำให้แพ้ไปก่อน ห้ามการแคะ แกะเกา ไม่ควรใช้สบู่ที่รุนแรงฟอก และไม่ล้างอวัยวะเพศบ่อยเกินไป และหลังการอาบน้ำ ต้องซับให้แห้ง หลีกเลี่ยงการทาโลชั่นหรือน้ำหอมบริเวณใกล้เคียงอวัยวะเพศ ล้างมือทุกครั้งก่อนจับอวัยวะเพศเพื่อปัสสาวะ และต้องถลกหนังหุ้มปลายทุกครั้งที่ปัสสาวะ เพื่อป้องกันปัสสาวะตกค้างหมักหมม หากคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากอาการไม่ดีขึ้น แนะนำควรไปพบแพทย์เพื่อรักษาค่ะ